moi-50ies-makeup – Elmseld
Hem » 2014 » augusti » 23 » Sneakpeak på dagens 50ies-style » moi-50ies-makeup
Publicerat 23 augusti, 2014 vid dimensioner 777 × 1010 i Sneakpeak på dagens 50ies-style. CIPC se bewys nooit ’n vereiste, sê Patel | Netwerk24
CIPC se bewys nooit ’n vereiste, sê Patel
Deur Dawie Boonzaaier 28 Junie 2020 00:01
Dit was nooit nodig dat sakeondernemings sertifikate by die Kommissie vir Intellektuele Eiendom en Maatskappye (CIPC) bekom om tydens die inperking te kon sake doen nie.
Ebrahim Patel, minister van handel en nywerheid. Foto: Siyabulela Duda
Dít was Maandag die antwoord van Ebrahim Patel, minister van handel en nywerheid, op ’n parlementêre vraag van die DA-LP Zakhele Mbele.
Mbele wou weet op watter bepalings in die inperkingsregulasies Patel staatgemaak het toe hy vereis het dat ondernemings ’n CIPC-sertifikaat bekom om as ’n noodsaaklike diens bedryf te word.
“Die noodsaaklike-diens-sertifikate . . . was nie ’n verpligte vereiste vir om tydens die inperking operasioneel te wees nie,” het Patel gesê.
“Daar is (op 26 Maart) verklaar dat die besit van ’n CIPC-sertifikaat nie goedkeuring gee om tydens die inperking operasioneel te wees nie en dat ondernemings deur die regulasies (van die Rampbestuurswet) gelei moet word oor of hulle toegelaat word om sake te doen,” lui die antwoord.
Piet le Roux, voorsitter van Sakeliga, sê Patel probeer met dié antwoord wegkom van die feit dat sy aanvanklike opdragte onwettig was. Die hooggeregshof in Pretoria het op 2 Junie beslis die regulasies wat op 12 Mei uitgereik is wat maatskappye verplig om ’n CIPC-sertifikaat te bekom, is onwettig en ongeldig.
Op vlakke 5 en 4 van die inperking kon wetstoepassers by ondernemings aandring op ’n CIPC-sertifikaat of ander lisensie.
In die normale gang van sake hoef net maatskappye en beslote korporasies by die CIPC te registreer, maar Patel het die CIPC se stelsel tydens die ramptoestand gebruik as registrasiemeganisme vir ondernemings wat noodsaaklike en toegelate dienste lewer.
“Daar is geen twyfel dat die CIPC-sertifikate as ’n verpligte prosedure voorgehou is nie en dat die polisie instruksies gehad het om aan te dring op CIPC-sertifikate om te bepaal of iemand toestemming het om sake te doen of nie,” sê Le Roux.
Op Sakeliga se eie sertifikaat wat tydens die inperking uitgereik is, staan: “Die CIPC sertifiseer hiermee dat die besigheid wat handel doen as Sakeliga toestemming het om tydens die Suid-Afrikaanse inperking, soos aangekondig deur die president van die republiek op 23 Maart 2020, operasioneel mag wees.”
Le Roux sê verder: “Selfs nadat Sakeliga vir Patel en die CIPC in Maart op hierdie onwettigheid gewys het, het Patel en kie versuim om hul fout te erken en die proses te skrap.”
Meer oor: Zakhele Mbele | Ebrahim Patel | Piet Le Roux | Sakeliga | Inperking | Kommissie Vir Intellektuele Eiendom En Maatskappye (Cipc)
Regering sê Sakeliga het nie ten volle gewen nie